**ACTA DE LA SESSIO ORDINÀRIA DEL PLE MUNICIPAL**

**NÚM.: 2015/2**

**DATA: 10 de febrer de 2015**

**HORA INICI: 9:08**

**HORA FINALITZACIO: 9:13**

**LLOC: AJUNTAMENT DE DELTEBRE**

**ASSISTENTS:**

**Alcalde-President:** Sr. José Emilio Bertomeu Rio.

**Regidors**: Sr. Gervasi Aspa Casanova, Sr. Joan Alginet Aliau, Sra. Sònia Bertomeu Tomàs, Sr. Oscar Martin Bo, Sr. Jordi P. Torres Fabra, Sra. Maria Salomé Bertomeu Mauri, Sra. Sònia Bertomeu Franch, Sr. Lluís Soler Panisello, Sra. Teresa Culvi Porres, Sr. Salvador Bertomeu Bertomeu, Sra. Carme Franch Rius, Sr. Joan Bertomeu Bertomeu i Sr. Tomàs Castells Fresquet

**Excusats:** Sr. Rogelio Tomàs Bonet, Sra. Susanna Gómez Castellà i Sr. Mingo Alcalà Sorribes

**Secretari acctal.:** Sr. David Torres Fabra.

**Interventora acctal.:** Sra. Lorena Navarro Vicente.

**ORDRE DEL DIA**

1. **Actes pendents d'aprovar**
   1. PLE 2014/14, ORDINARIA DE 2 DE DESEMBRE DE 2014
   2. PLE 2014/15, EXTRAORDINARIA I URGENT DE 30 DE DESEMBRE DE 2014.
   3. PLE 2015/1, EXTRAORDINARIA DE 20 DE GENER DE 2015

El Sr. Alcalde pregunta si algun dels grups polítics tenen alguna objecció a fer a les actes esmentades i tots els grups manifesten que estan d’acord amb el seu contingut i per tant queden aprovades per unanimitat.

**2. Cultura, Educació i Comunicació**

**2N.- DICTAMEN DE PROPOSTA DE MODIFICACIÓ D’ESTATUTS CONSORCI LOCALRET PER TAL D’ADAPTAR-LOS A LA LRSAL**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa de Cultura, Educació i Comunicació de data 3 de febrer de 2015, el Sr. Secretari acctal. dóna lectura en la seva part bastant a la proposta següent:

“El qui subscriu, José Emilio Bertomeu Rio, com a alcalde-president de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Vista la proposta de modificació dels estatuts del Consorci local Localret del que l’Ajuntament de Deltebre en forma part com a ens consorciat.

Vist que l’Assemblea general del Consorci LOCALRET, en sessió de 27 de novembre de 2014 va adoptar, entre d’altres, els acords següents:

***“Primer.-*** *Aprovar inicialment, i en el cas que no es presentin reclamacions ni al·legacions, definitivament la modificació dels estatuts del Consorci Localret, d’acord amb la següent redacció (conforme al text refós que s’adjunta com a annex):*

***“ESTATUTS DEL CONSORCI LOCALRET***

***Article 2***

*L’article 2 incorpora un últim apartat:*

*“ El Consorci Localret està adscrit a l’Ajuntament de Barcelona”.*

***Article 7***

*L‘article 7 incorpora un tercer apartat:*

*“7.3. El Consorci Localret, en compliment de les seves funcions, també pot tenir la condició de mitjà propi instrumental i de servei tècnic dels ens locals consorciats”.*

***Article 23***

*L’article 23 queda redactat de la següent manera:*

*“El Director general serà nomenat pel Consell d’Administració a proposta del President i tindrà la condició de personal laboral d’Alta Direcció”.*

***Article 25***

*L’article 25 queda redactat de la següent manera:*

*“Personal*

*25.1 El Consorci disposarà del personal necessari pel compliment de les seves finalitats, i que estarà constituït per:*

*a) personal adscrit per administracions participants. Aquest personal s’integrarà en la plantilla del Consorci, romanent el personal funcionari en la situació administrativa que correspongui en la seva administració d’origen, i el personal laboral mitjançant el mecanisme de la successió d’empresa o la que correspongui d’acord amb la legislació laboral vigent.*

*b) personal propi, que engloba el personal contractat en règim laboral amb anterioritat a 31 de desembre de 2013 i les contractacions que es puguin efectuar en el marc de la normativa local i pressupostària.*

*25.2 El Consorci no pot tenir personal eventual.*

*25.3 El personal del Consorci es regeix per la normativa de funció pública o per la legislació laboral, segons s’escaigui, i les demés normes convencionalment aplicables”****.***

***Article 26***

*L’article 26 queda redactat de la següent manera:*

*“Secretaria i Intervenció*

*26.1 El Consorci estarà assistit per una Secretaria i una Intervenció.*

*26.2 La Secretaria es exercida per la Secretaria General de l’Ajuntament de Barcelona o pel personal funcionari municipal en què delegui i al qual s’hagi exigit per ingressar-hi titulació superior en dret.*

*26.3 La funció pública de control i fiscalització interna de la gestió econòmica-financera i pressupostaria, correspondrà a la Intervenció General de l’Ajuntament de Barcelona o per funcionaris tècnics que actuaran per delegació d’aquest i que la exercirà d’acord a la normativa que regeix a l’Ajuntament de Barcelona”.*

***Article 29***

*L’article 29 queda redactat de la següent manera:*

*“Règim pressupostari, comptable i de control*

*29.1 El Consorci es sotmet al règim de comptabilitat pública establert a la normativa vigent per als ens locals en matèria pressupostària i de gestió dels seus recursos econòmics i a la normativa que sobre la matèria estableixi l’Ajuntament de Barcelona. El Consorci forma part dels pressupostos i s’inclou en el compte general de l’Ajuntament de Barcelona.*

*29.2 El Consorci es sotmet als terminis d’aprovació de comptes, d’aprovació del pressupost, així com els requeriments d’informació comptable i financera, al calendari municipal, sense perjudici del compliment dels terminis previstos a la normativa d’aplicació.*

*29.3 Les bases d'execució del pressupost regularan la gestió pressupostària pel que fa, entre d'altres, a les competències per a l'autorització o disposició de despeses, als dipòsits del fons i persones autoritzades per al seu moviment i a l'operatòria en pagaments. Tots els actes, documents i expedients de l’Administració del Consorci i de totes les entitats depenents d’aquest, amb independència de la seva naturalesa jurídica, de la que se’n derivin drets i obligacions de contingut econòmic estaran subjectes al control i la fiscalització interna per la Intervenció del Consorci en els termes establerts als articles 213 a 222 de Real Decret Legislatiu 2/2004, de 5 de març, pel qual s’aprova el Text refós de la llei reguladora de les hisendes locals.*

*29.4 La funció pública de control i fiscalització interna de la gestió econòmico-financera i pressupostària, en la seva triple accepció de funció interventora, funció de control financer i funció de control d’eficàcia, correspondrà a un òrgan administratiu, amb la denominació d’Intervenció general.*

*29.5 Els comptes anuals del Consorci es sotmetran a una auditoria externa sota la direcció de la Intervenció General de l’Ajuntament de Barcelona”*

***Article 29 bis***

*S’incorpora un article 29 bis*

*“Autoritzacions*

*Sense perjudici del compliment de les previsions aplicables sobre estabilitat pressupostària i sostenibilitat financera, cal l’autorització prèvia de l’Ajuntament de Barcelona per:*

*a) La creació o participació en societats, fundacions, associacions o qualsevol altra persona jurídica d’àmbit nacional o estranger.*

*b) Per la concertació de qualsevol operació financera, tals com préstecs, crèdits i avals”.*

***Article 32***

*L’article 32 queda redactat de la següent manera:*

*“Separació del Consorci*

* 1. *Els membres del consorci podran separar-se d’aquest en qualsevol moment. El dret de separació haurà d’exercir-se mitjançant escrit notificat a l’Assemblea General del Consorci.*
  2. *L’efectiva separació del Consorci es produirà una vegada l’administració que hagi exercit el dret acrediti estar al corrent del seus compromisos adquirits i garanteixi la liquidació de les seves obligacions pendents.*
  3. *Si l’Ajuntament de Barcelona exercís el dret de separació, el Consorci haurà d’acordar a quina de les restants administracions integrants del Consorci, s’adscriu en aplicació dels criteris establerts en la LRSAL”.*

***Article 33***

*L’article 33 queda redactat de la següent manera:*

*“Dissolució del Consorci*

*33.1 El Consorci es dissoldrà per les causes següents:*

1. *Acord unànime de tots els membres que l’integren.*
2. *Acord majoritari quan sigui inviable la continuació amb els membres restants.*
3. *Per impossibilitat legal o material de complir les seves finalitats.*
4. *Per transformació del Consorci en una altra entitat per acord de la majoria absoluta dels seus membres.*
5. *Quan les finalitats estatutàries hagin estat complertes.*

*33.2. La dissolució del Consorci produeix la seva liquidació i extinció.*

*33.3. L’Assemblea General amb l’acord de dissolució nomenarà un liquidador. A manca d’acord, exercirà com a liquidador el Consell d’Administració del Consorci.*

*33.4. El liquidador calcularà la quota de liquidació que correspondrà a cada membre del Consorci, de conformitat amb el percentatge corresponent a la seva aportació anual i el número d’anys que efectivament hagi estat integrat com a membre de ple dret en el Consorci.*

*33.5. Mitjançant l’acord de dissolució s’establirà la forma i condicions en que tindrà lloc el pagament de la quota de liquidació en cas de que resulti positiva.*

*33.6. Les entitats consorciades podran acordar, amb les majories exigides per aquests Estatuts, la cessió global d’actius i passius a una altra entitat jurídicament adequada amb la finalitat de mantenir la continuïtat de l’activitat i poder així aconseguir els objectius del Consorci”.*

***Segon.-*** *Notificar a tots els membres associats l’acord inicial de modificació dels estatuts i donar-los un termini d’un mes comptador des de la recepció de la notificació perquè presentin, en el seu cas, les esmenes que estimin convenients, amb el**benentès que si no se’n presentessin, es donaria per aprovat definitivament l’acord un cop transcorregut l’esmentat termini.*

***Tercer.-*** *Disposar el sotmetiment de l’acord esmentat al tràmit d’informació pública de forma conjunta, mitjançant anunci en el Diari Oficial de la Generalitat de Catalunya, d’acord amb el termini establert a l’article 160.1, en relació a l’article 313.3 del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals, a efectes d’efectuar, en el seu cas, les al·legacions i les esmenes corresponents”.*

Atès que, examinades les modificacions dels estatuts proposades, les mateixes s’ajusten al que disposen les Lleis 27/2013, de 27 de desembre, de Racionalització i Sostenibilitat de l’Administració local i 15/2014, de 16 de setembre, de Racionalització del Sector Públic i d’altres mesures de reforma administrativa.

Atès que l’article 322 del Reglament d’obres, activitats i serveis dels ens locals preveu que la modificació dels estatuts del Consorci, amb l’acord previ del seu òrgan de govern, ha de ser ratificada pels ens consorciats i acordada amb les mateixes formalitats que per a la seva aprovació.

Atès que l’article 313.2 del Reglament d’obres, activitats i serveis dels ens locals preveu que els acords per aprovar i modificar els estatuts del Consorci s’han d’adoptar amb el vot de la majoria absoluta de membres de la corporació.

Atès que l’acord d’aprovació de la modificació dels estatuts proposada s’ha sotmès per part del Consorci Localret a informació pública, de forma conjunta, pel termini de trenta dies, mitjançant anunci en el Diari Oficial de la Generalitat de Catalunya núm. 6770, de 15 de desembre 2014.

És per tot això que, en ús de les atribucions que legalment tinc conferides, PROPOSO al Ple de la Corporació l’adopció dels següents

**ACORDS:**

**Primer.-** Aprovar la proposta de modificació dels Estatuts del Consorci local Localret, acordada per l’Assemblea General d’aquest Consorci en sessió plenària de 27 de novembre de 2014, en els termes exposats anteriorment.

**Segon.-** Donar trasllat d’aquest acord al Consorci Localret per al seu coneixement i efectes escaients.

La Corporació, no obstant això, acordarà el què estimi pertinent.

Deltebre, 29 de gener de 2015. José Emilio Bertomeu Rio”.

Finalitzada la lectura, el Sr. alcalde li dona la paraula al Sr. Tomàs Castells Fresquet del PPC i diu que el posicionament del seu grup serà a favor de la proposta.

Intervé el Sr. Lluís Soler del grup de CiU i diu que el posicionament del seu grup serà a favor de la proposta.

Intervé el Sr. Joan Alginet del PSC-PM i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**PART DE CONTROL**

**3R.- DONAR COMPTE DE LES RESOLUCIONS DE L’ALCALDIA:**

* **DE LA NÚM. 1386/2014 A LA NÚM. 1525/2014**
* **DE LA NÚM 1/2015 A LA NÚM. 149/2015**

Informo que aquest punt es refereix als decrets d’alcaldia que s’han produït des de l’última sessió ordinària del ple fins a la data de convocatòria d’aquest, concretament de la núm. 1386/2014 a la núm. 1525/2014 i de la núm. 1/2015 a la núm. 149/2015 que han estat a l’abast de tots els regidors dels quals els ha estat facilitada una relació numerada i extractada i de conformitat amb el previst a l’article 42.2.a) del ROF.

**4T.- INFORMES D’ALCALDIA.**

No n’hi van haver

**5È.- PROPOSICIONS URGENTS.**

No n’hi van haver

**6È.- CONTROL DELS ÒRGANS DE LA CORPORACIÓ**

* **PRECS**
* **PREGUNTES**

No n’hi van haver

No havent més assumptes per a tractar, el Sr. Alcalde aixeca la sessió, de la qual, com a secretari acctal. estenc aquesta acta que inclou totes les manifestacions i posicionaments que s’han produït en la sessió plenària i que es poden reproduir amb l’àudio d’enregistrament de la mateixa i que es farà arribar amb suport informàtic als regidors/es si així ho requereixen.

L’Alcalde, El secretari acctal.,

José Emilio Bertomeu Rio David Torres Fabra